
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3796 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση κυκλοφοριακών ρυθμίσεων στο πλαίσιο 
κατασκευής του έργου: «Γέφυρα άνω διάβασης 
Αφάντου επί Ε.Ο. Ρόδου-Λίνδου». 

2 Απαγόρευση Θήρας σε περίοδο δυσμενών Καιρι¬ 
κών Συνθηκών στην περιοχή αρμοδιότητας Π.Ε 
Εύβοιας (όρια Νομού Εύβοιας συμπεριλαμβανο¬ 
μένων και των Βοιωτικών Αρχών που εμπίπτουν 
στα όρια του Νομού) κατά την τρέχουσα κυνηγε¬ 
τική περίοδο 2017-2018. 

3 Απαγόρευση Θήρας, σε περίπτωση χιονοπτώσεων. 


ΑΠΟΦΑΣΕΙΣ 

Αριθμ. 65113 /ΜΟΕ (1) 

Έγκριση κυκλοφοριακών ρυθμίσεων στο πλαίσιο 

κατασκευής του έργου: «Γέφυρα άνω διάβασης 

Αφάντου επί Ε.Ο. Ρόδου-Λίνδου». 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

• του ν. 2503/1997 (ΦΕΚ107/Α') «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις», 

■ του ν. 3852/2010 (ΦΕΚ 87/Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης», 

■ του π.δ. 143/2010 (ΦΕΚ 236/Α') «Οργανισμός της 
Αποκεντρωμένης Διοίκησης Αιγαίου», 

•των άρθρων 52παρ. 1,52Α' και 109του ν. 2696/1999 
(ΦΕΚ 57/Α) «Κύρωση του Κώδικα Οδικής Κυκλοφορίας», 
όπως ισχύουν, 

• Της πράξης 4 του Υπουργικού Συμβουλίου της 
06-02-2015 (ΦΕΚ 24/Α/06-02-2015) και το άρθρο 56 
του ν. 4257/2014 (ΦΕΚ 93/Α/14-04-2014) περί άσκη¬ 
σης καθηκόντων Γενικού Γραμματέα όταν η θέση είναι 
κενή, σε συνδυασμό με τα άρθρα 28 παρ. 1 και 28Α του 
ν. 4325/2015 (ΦΕΚ 47/Α/11 -05-2015). 


•Τιςυπ' αριθ. 49/2012,1115/2012 και 819/2013 αποφά¬ 
σεις του Δ' Τμήματος του Συμβουλίου της Επικράτειας, 
αναφορικά με τη διαδικασία θέσπισης κυκλοφοριακών 
και άλλων συναφών ρυθμίσεων από τους ΟΤΑ για τις 
οδούς αρμοδιότητάς τους. 

• Το αριθ. πρωτ. 15109/13.05.2013 έγγραφο του 
Υπουργείου Εσωτερικών με θέμα «Εγκρίσεις αποφάσε¬ 
ων συλλογικών οργάνων των ΟΤΑ που αφορούν μέτρα 
ρύθμισης οδικής κυκλοφορίας από τους Γενικούς Γραμ¬ 
ματείας Αποκεντρωμένων Διοικήσεων». 

•Της αριθ. πρωτοικ. 53774/6893/01.10.2013 απόφα¬ 
σης της Γενικής Γραμματέως Αποκεντρωμένης Διοίκη¬ 
σης Αιγαίου που αφορά την ανάθεση στην Δ/νση Τεχνι- 
κού Ελέγχου της άσκησης της αρμοδιότητας έγκρισης 
αποφάσεων ΟΤΑ της χωρικής αρμοδιότητας της Απο¬ 
κεντρωμένης Διοίκησης Αιγαίου περί κυκλοφοριακών 
ρυθμίσεων. 

•Της υπ' αριθ. 14192/15.05.2017 (ΦΕΚ 250/Υ.Ο.Δ.Δ./ 
26.05.2017) απόφασης του Υπουργού Εσωτερικών περί 
διορισμού του Νικόλαου Θεοδωρίδη ως Συντονιστή της 
Α.Δ. Αιγαίου. 

• Της με ΑΠ 32950/06-06-2017 (με ΑΔΑ 65ΦΟΡ11-1ΣΨ 
και ΦΕΚ 2034/Β/2017) απόφασης του Συντονιστή ΑΔ 
Αιγαίου με θέμα «Μεταβίβαση αρμοδιοτήτων και παρο¬ 
χή εξουσιοδότησης υπογραφής πράξεων και εγγράφων 
«Με εντολή Συντονιστή» στον Προϊστάμενο της Γενικής 
Διεύθυνσης Χωροταξικής και Περιβαλλοντικής Πολιτικής 
της Αποκεντρωμένης Διοίκησης Αιγαίου και στους Προ¬ 
ϊσταμένους των οργανικών μονάδων αυτής». 

2. Τις Οδηγίες Μελετών Οδικών Έργων (ΟΜΟΕ) και 
ιδιαίτερα το τεύχος 7 περί «Σήμανσης Εκτελουμένων 
Έργων σε Οδούς» της Γενικής Γραμματείας Δημοσίων 
Έργων του Υπουργείο Υποδομών, Μεταφορών και Δι¬ 
κτύων εκδόσεως 2010. 

3. Την υπ' αριθ. 74/2017 απόφαση του Περιφερειακού 
Συμβουλίου Περιφέρειας Ν. Αιγαίου (ΑΔΑ:Ω1Χ67ΛΞ- 
ΑΟΜ) και την εισήγηση και μελέτη της Διεύθυνσης Τε¬ 
χνικών Έργων Δωδεκανήσου. 

4. Την υπ' αριθ. 79/2017 απόφαση του Δημοτικού Συμ¬ 
βουλίου Δήμου Ρόδου (ΑΔΑ:ΩΤΒΥΩ1 Ρ-740) που αφο¬ 
ρά σε συναίνεση του Δήμου Ρόδου υπέρ της μελέτης 
προσωρινών κυκλοφοριακών ρυθμίσεων στα πλαίσια 
κατασκευής του έργου:«Γέφυρα άνω διάβασης Αφάντου 
επί Ε.Ο Ρόδου - Λίνδου». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3796/27.10.2017 


5. Το αριθ. πρωτ. 53458/5.9.2017 έγγραφο τουΤμήμα- 
τος Διοίκησης Νομού Δωδεκανήσου της Δ/νσης Διοικη¬ 
τικού - Οικονομικού Νοτίου Αιγαίου ΑΔΑ, σύμφωνα με το 
οποίο η υπ' αριθ. 74/2017 απόφαση του Περιφερειακού 
Συμβουλίου Περιφέρειας Ν. Αιγαίου είναι νομοτύπως 
ληφθείσα. 

6 . Το γεγονός ότι για την εφαρμογή της υπ’ αριθ. 
74/2017 απόφασης του Περιφερειακού Συμβουλίου 
Περιφέρειας Ν. Αιγαίου δεν προκαλείται δαπάνη που 
θα βαρύνει τον προϋπολογισμό του Δή μου Ρόδου, σύμ¬ 
φωνα με το αριθ. πρωτ. ΔΤΕ 3401/19.9.2017 έγγραφο 
της Διεύθυνσης Τεχνικών Έργων Δωδεκανήσου, απο¬ 
φασίζουμε: 

Εγκρίνουμε τα μέτρα της κυκλοφοριακής ρύθμισης 
στο πλαίσιο κατασκευής του έργου: «Γέφυρα άνω Διά¬ 
βασης Αφάντου επί Ε.Ο. Ρόδου-Λίνδου», για το διάστημα 
από 1-11-2017 έως 20-2-2018 ή έως την ολοκλήρωση 
των εργασιών κατασκευής του έργου ως εξής: 

• Η εθνική οδός Ρόδου-Λίνδου, από την βόρεια είσοδο 
Αφάντου (αμέσως μετά την είσοδο προς γήπεδο 90 ΙΤ) 
έως 500 μέτρα μετά την αερογέφυρα θα κλείσει, γιατί 
θα εκτελούνται εργασίες κατασκευής της νέας γέφυρας 
στο πλαίσιο της υλοποίησης του εν λόγω έργου. Επίσης 
θα κλείσουν η είσοδος και η έξοδος στο χωριό Αφάντου 
μέσω της αερογέφυρας. 

• Για τη διαδρομή από Ρόδο προς Λίνδο προβλέπεται 
η δημιουργία προσωρινής παράκαμψης 3,5 χλμ περί¬ 
που μέσω του οικισμού Αφάντου και του υφιστάμενου 
οδικού δικτύου και η καθοδήγηση της κίνησης με την 
εφαρμογή κατάλληλης κατακόρυφης (προσωρινής) σή¬ 
μανσης. Από την πλατεία του χωριού Αφάντου έως την 
διασταύρωση προς Ψίνθο θα γίνει μονόδρομος προσω¬ 
ρινά με υποχρεωτική κατεύθυνση προς Λίνδο. 

Η όδευση της παράκαμψης προσδιορίζεται από τα 
σημεία με τις παρακάτω συντεταγμένες: 


Σημεία 

Συντεταγμένες σε ΕΓΣΑ 87 
(ενδεικτικές πέριξ του άξονα του δρόμου)* 


X 

Ψ 

Αρχή παράκαμψης 

874999 

4025142 

Ενδιάμεσο 1 

874221 

4024887 

Ενδιάμεσο 2 

873861 

4024625 

Ενδιάμεσο 3 

873728 

4024535 

Ενδιάμεσο 4 

873623 

4024515 

Ενδιάμεσο 5 

873456 

4024306 

Ενδιάμεσο 6 

873413 

4024249 

Ενδιάμεσο 7 

873325 

4024124 

Ενδιάμεσο 8 

873206 

4025836 

Τέλος παράκαμψης 

873158 

4022864 


Οι συντεταγμένες των σημείων (ενδεικτικών) μο- 
νοδρόμισης της παρακαμπτήριου οδού είναι από το 
σημείο Χ=873682, Ψ=4024529 έως και το Χ=873328, 
Ψ=40255126*. 

• Για τη διαδρομή από Λίνδο προς Ρόδο προβλέπεται 
η δημιουργία προσωρινής παράκαμψης 1,4 χλμ. περίπου 
μέσω υφιστάμενης παρόχθιας οδού. 

Η όδευση της παράκαμψης προσδιορίζεται από τα 
σημεία με τις παρακάτω συντεταγμένες 


Σημεία 

Συντεταγμένες σε ΕΓΣΑ 87 
(ενδεικτικές πέριξ του άξονα του δρόμου)* 


X 

Ψ 

Αρχή παράκαμψης 

873698 

4023492 

Ενδιάμεσο 1 

874449 

4023400 

Ενδιάμεσο 2 

874463 

4023648 

Ενδιάμεσο 3 

874204 

4023729 

Ενδιάμεσο 4 

874155 

4023789 

Τέλος παράκαμψης 

874142 

4023828 


Οι θέσεις των ρυθμιστικών πινακίδων σήμανσης της 
κυκλοφορίας λόγω εκτέλεσης του συγκεκριμένου έργου 
θα είναι σύμφωνες με τις εμφανιζόμενες στο επισυνα- 
πτόμενο σχέδιο με τίτλο «Μελέτη Προσωρινών Κυκλο- 
φοριακών Τροποποιήσεων - Οριζοντιογραφία Προσω¬ 
ρινής Σήμανσης». 

Παρατήρηση: *Ολες οι συντεταγμένες που αναφέρο- 
νται έχουν προσδιοριστεί απάτην ιστοσελίδα του ήΐΐρ:// 
9Ι5.Ι<ΐίΓη3ηθΐ.9Γ/ννΐΤΙ5/Ι<ΐΐ335ΘΙΤΙ3ρ/άθί3υΙΐ.35ρΧ 

Με τις εξής προϋποθέσεις: 

1. Να λαμβάνεται μέριμνα, ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά τον χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Την αυτοδίκαιη ανάκλησή της, σε περίπτωση μη 
τήρησης των όρων και των προϋποθέσεων που έχουν 
τεθεί από τους αρμόδιους φορείς καθώς και με την από¬ 
φαση αυτή. 

5. Τη μη νομιμοποίηση τυχόν παράνομων ενεργειών. 

6 . Την παρακολούθηση της ακριβούς εκτέλεσης των 
όρων που έχουν τεθεί με αυτή από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

7. Να τηρούνται απαρέγκλιτα τα όσα αναγράφονται 
στην εισήγηση και μελέτη τηςΔιεύθυνσηςΤεχνικώνΈρ- 
γων Δωδεκανήσου, βάσει των οποίων ελήφθη η εν λόγω 
απόφαση του Περιφερειακού Συμβουλίου Περιφέρειας 
Ν. Αιγαίου 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 


των παραπάνω κυκλοφοριακών ρυθμίσεων αποτελούν 
μέριμνα και ευθύνη της Περιφέρειας Ν. Αιγαίου. 

Η παρούσα δεν καλύπτει και δεν υποκαθιστά λοιπές 
απαιτούμενες κατά νόμο προβλεπόμενες στην περίπτω¬ 
ση γνωμοδοτήσεις (π.χ Συμβουλίου Αρχιτεκτονικής) και 
αδειοδοτήσεις. 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό ί /Ο 

Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 17 Οκτωβρίου 2017 

Με εντολή Συντονιστή Αποκεντρωμένης Διοίκησης 
Ο Αν. Προϊστάμενος 
Δ/νσης Τεχνικού Ελέγχου 

ΚΩΝ/ΝΟΣ ΝΤΟΥΦΕΞΗΣ 

Αριθμ. 3629/186258 (2) 

Απαγόρευση Θήρας σε περίοδο δυσμενών Καιρι¬ 
κών Συνθηκών στην περιοχή αρμοδιότητας Π.Ε 
Εύβοιας (όρια Νομού Εύβοιας συμπεριλαμβανο¬ 
μένων και των Βοιωτικών Αρχών που εμπίπτουν 
στα όρια του Νομού) κατά την τρέχουσα κυνηγε¬ 
τική περίοδο 2017-2018. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του (στ) εδαφ. της παρ. (3) του άρθρου 
258 και παρ. 5 του ν.δ. 86/1969 (Φ.Ε.Κ. 7/τ.Α'/69) περί Δα¬ 
σικού Κώδικα, όπως αντικαταστάθηκαν με τις διατάξεις 
των παρ. 2 και 3 του άρθρου 7 του ν. 177/75 (Φ.Ε.Κ. 205/ 
τ.Α'/1975) περί «αντικαταστάσεως και συμπληρώσεως 
διατάξεων τινών του ν.δ. 86/69 κ.λπ.» 

2. Τις διατάξεις του άρθρου 1 του π.δ. 94/1993 (Φ.Ε.Κ. 
40/τ.Α71993) περί «Καθορισμού αρμοδιοτήτων που δι¬ 
ατηρούνται από τον Υπουργό Γεωργίας και τις περιφε¬ 
ρειακές αρχές κ.λπ. 

3. Τις διατάξεις της με αριθμ. 414985/29-11-1985 κοινή 
υπουργική απόφαση (Φ.Ε.Κ. 757/τ.Β'/1985 του Υφυπουρ¬ 
γού Εθνικής Οικονομίας και Αναπλ. Υπ. Γεωργίας περί 
«Μέτρων Διαχείρισης της άγριας πτηνοπανίδας», όπως 
αυτή τροποποιήθηκε και ισχύει με τις αριθμ. 366599/ 
16-12-1996 (Φ.Ε.Κ. 1188/τ.Β'/1996), 294283/23-12-1997 
(Φ.Ε.Κ. 68/τ.Β'/1998) και 87578/703/06-03-2007 (Φ.Ε.Κ. 
581 /τ.Β'/2007), οι οποίες εκδόθηκαν κατ' επιταγήν της με 
αριθμ. 79/409/02-04-1979/ΕΟΚ οδηγίας της Ευρωπαϊκής 
Ένωσης «περί διατηρήσεως των άγριων πτηνών) κοινής 
υπουργικής απόφασης των Υπ. Εθνικής Οικονομίας και 
Γεωργίας. 

4. Τη με αριθμ. Η.Π. 37338/1807/Ε.103/01-09-2010 
(Φ.Ε.Κ. 1495/τ.Β/2010) κοινή υπουργική απόφαση, των 
Υπ. Οικονομικών - Ανταγωνιστικότητας και Ναυτιλίας - 
Περιβάλλοντος, Ενέργειας και Κλιματικής Αλλαγής περί 
«Καθορισμού μέτρων και διαδικασιών για την διατήρηση 
της άγριας ορνιθοπανίδας κ.λπ.», όπως τροποποιήθηκε 
και ισχύει με την αριθμ. Η.Π. 8353/276/Ε103/23-02-2012 
(Φ.Ε.Κ. 415/τ.Β /2012) απόφαση. 

5. Τη με αριθμ. 90227/185/14-01-2003 διαταγή του 
Υφυπουργού Γεωργίας περί «Απαγορεύσεων σε περίοδο 
δυσμενών καιρικών συνθηκών». 

6 . Τη με αριθμ. 159489/1969/31-07-2017 (Φ.Ε.Κ. 2809/τ. 
Β72017) απόφαση του Αναπληρωτή Υπουργού Περιβάλ¬ 
λοντος, Ενέργειας και Κλιματικής Αλλαγής περί «Ρυθμί¬ 
σεων Θήρας για την κυνηγετική περίοδο 2017-2018». 

7. Τις διατάξεις του άρθρου 280 του ν. 3852/2010 
(Φ.Ε.Κ. 87/τ.Α72010) περί «Νέας Αρχιτεκτονικής της Αυ¬ 
τοδιοίκησης και της Αποκεντρωμένης Διοίκησης- Πρό¬ 
γραμμα Καλλικράτης». 

8 . Τις διατάξεις του π.δ. 138/2010 (Φ.Ε.Κ. 231 /τ.Α72010) 
περί «Οργανισμού της Αποκεντρωμένης Διοίκησης Θεσ¬ 
σαλίας - Στερεός Ελλάδας». 

9. Τη με αριθμ. 6985/85797/12-06-2017 (Φ.Ε.Κ. 
2003/τ.Β712-06-2017) απόφαση του Συντονιστή της 
Αποκεντρωμένης Διοίκησης Θεσσαλίας - Στερεός Ελ¬ 


λάδας περί «Μεταβίβασης δικαιώματος υπογραφής 
του Συντονιστή Αποκεντρωμένης Διοίκησης Θεσ¬ 
σαλίας - Στερεός Ελλάδας στον Προϊστάμενο ή στην 
Προϊσταμένη της Γενικής Διευθύνσεως Δασών και 
Αγροτικών Υποθέσεων και στους Προϊσταμένους ή 
στις Προϊστάμενες Διευθύνσεων και Δασαρχείων της 
ανωτέρω Γενικής Διευθύνσεως». 

10. Την ανάγκη προστασίας όλων των ειδών της άγρι¬ 
ας πανίδας στο Ν. Εύβοιας έναντι των δυσμενών καιρι¬ 
κών συνθηκών που θα εκδηλωθούν στην περιοχή μας 
και κατά τη διάρκεια των οποίων μειώνεται σημαντικά 
η αμυντική ικανότητα των θηραμάτων και καθιστούν 
δύσκολη έως αδύνατη τη διαβίωση τους εντός των βιο¬ 
τόπων τους, αποφασίζουμε: 

Απαγορεύουμε τη Θήρα παντός θηράματος στην 
περιοχή αρμοδιότητας μας (όρια νομού Εύβοιας συ¬ 
μπεριλαμβανομένων και των Βοιωτικών Αρχών που 
εμπίπτουν στα όρια του Νομού) κατά την τρέχουσα 
κυνηγετική περίοδο 2017-2018 στις περιπτώσεις 
ακραίων καιρικών φαινομένων (διάρκειας και έντα¬ 
σης) που έχουν κύριο χαρακτηριστικό τη χιονόπτω¬ 
ση, τον παγετό, τους δυνατούς ανέμους κ.α., εξαιτίας 
των οποίων τα είδη της άγριας πανίδας καθίστανται 
ευάλωτα και ανήμπορα να αναπτύξουν τις ικανότητες 
άμυνας και διαφυγής ως δικαίωμα αρχής στα πλαίσια 
άσκησης της Θήρας. 

Στην περίπτωση ύπαρξης χιονοσκεπών εκτάσεων 
απαγορεύεται η άσκηση Θήρας σε απόσταση διακοσίων 
(200) μέτρων από τις εκτάσεις αυτές. 

Οι παραβάτες της παρούσης, διώκονται και τιμωρού¬ 
νται σύμφωνα με τις διατάξεις της κείμενης Δασικής Νο¬ 
μοθεσίας (ν.δ. 86/1969 και 996/1971, ν. 177/1975, της 
με αριθμ. 441985/29-11-1985 κοινής υπουργικής από¬ 
φασης, όπως τροποποιήθηκε και ισχύει και της αριθμ. 
Η.Π. 37338/1807/Ε.103/01-09-2010 κοινής υπουργικής 
απόφασης, όπως αυτή τροποποιήθηκε με την αριθμ. 
Η.Π. 8353/276/Ε103/23-02-2012 (Φ.Ε.Κ. 415/τ.Β72012) 
απόφαση). 

Η εφαρμογή και τήρηση της παρούσης, ανατίθεται 
στα όργανα της Δασικής Υπηρεσίας, των Κυνηγετικών 
Συλλόγων, Μελών Κυνηγετικών Οργανώσεων, των Ομο¬ 
σπονδιακών Φυλάκων Θήρας, της Ελληνικής Αστυνομίας 
και σε κάθε φιλόνομο και φιλοπρόοδο πολίτη. 

Από τις διατάξεις της παρούσης απόφασης δεν προκα- 
λείται δαπάνη σε βάρος του τακτικού προϋπολογισμού. 

Η παρούσα ισχύει από τη δημοσίευσή της, στο Φύλ¬ 
λο Εφημερίδας της Κυβερνήσεως και μέχρι τη λήξη της 
κυνηγετικής περιόδου 2017-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 23 Οκτωβρίου 2017 

Με εντολή Συντονιστή 
Αποκεντρωμένης Διοίκησης 
Ο Προϊστάμενος Δ/νσης Δασών Εύβοιας 

ΑΘΑΝΑΣΙΟΣ ΞΗΡΟΓΙΑΝΝΗΣ 

Αριθμ. 2154/180356 (3) 

Απαγόρευση Θήρας, σε περίπτωση χιονοπτώσεων. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 

ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις δ/ξεις του άρθρου 258 παρ. 3β και 3 στ του 
ν.δ. 86/1969 "Περί Δασικού Κώδικα" (Φ.Ε.Κ. 7/Α), όπως 
τροποποιήθηκαν με το άρθρο 7 του ν. 177/1975 (Φ.Ε.Κ. 
205/Α 1 ). 

2. Τις διατάξεις του ν. 3852/2010 « Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης (ΦΕΚ 87/Α ) άρθρο 280 «Αρ¬ 
μοδιότητες Αποκεντρωμένης Διοίκησης» παρ I και VI. 

3. Τις διατάξεις του π.δ. 138/2010 «Οργανισμός της 
Αποκεντρωμένης Διοίκησης Θεσσαλίας - Στερεάς Ελ¬ 
λάδας». (ΦΕΚ 231 /Α’). 

4. Την αριθμ. οικ.6985/85797/1-6-2017 απόφαση Συ¬ 
ντονιστή. Α.Δ.Θ.Σ.Ε. «Μεταβίβαση δικαιώματος υπογρα¬ 
φής». (ΦΕΚ 2003/Β’). 

5. Τις διατάξεις της αριθμ. 414985/29-11-1985 (ΦΕΚ 
757/Β 1 ) κοινής απόφασης των Υφυπουργού Εθνικής Οι¬ 
κονομίας και Αναπληρωτή Υπουργού Γεωργίας «Μέτρα 
διαχείρισης της άγριας πτηνοπανίδας » (άρθρα 5 και 
11) όπως ισχύει, της Η.Π.. 37338/1807/ Ε. 103/1 -9-2010 
κοινής υπουργικής απόφασης Υπουργών Οικονομικών - 
Οικονομίας, Ανταγωνιστικότητας και Ναυτιλίας - Περι¬ 
βάλλοντος, Ενέργειας και Κλιματικής Αλλαγής «Καθο¬ 
ρισμός μέτρων και διαδικασιών για την διατήρηση της 
άγριας ορνιθοπανίδας κ.τ.λ.» (ΦΕΚ 1495/Β 1 ), όπως αυτή 
τροποποιήθηκε και συμπληρώθηκε με την υπ' αριθμ. 
Η.Π. 8353/276/Ε103/23-2-2012 (ΦΕΚ 415/Β’) κοινής από¬ 
φασης των Υπουργών Εσωτερικών - Οικονομικών - Ανά¬ 
πτυξης, Ανταγωνιστικότητας και Ναυτιλίας - Περιβάλ¬ 
λοντος , Ενέργειας και Κλιματικής Αλλαγής - Αγροτικής 
Ανάπτυξης και Τροφίμων. 

6 . Τις διατάξεις του ν. 3469/27-6-2006 (ΦΕΚ 131 /Α') 
«Περί Εθνικού Τυπογραφείου - Εφημερίδα της Κυβερ- 
νήσεως και άλλες Δ/ξεις». 

7. Τη με αριθμό 159489/1969/31-7-2017 «Ρυθμίσεις 
Θήρας για την Κυνηγετική περίοδο 2017 - 2018» (ΦΕΚ 
2809/Β 1 ). 


8 . Τις αριθμ. 3926/179459/12-10-2017 και 3643/ 
177486/11-10-2017 αναφορικές προτάσεις των Δασαρ¬ 
χείων Καρδίτσας και Μουζακίου. 

9. Την ανάγκη προστασίαςτου θηραματικού πλούτου 
της περιοχής του Νομού Καρδίτσας, λόγω χιονοπτώσεων 
μεγάλης διάρκειας και εντάσεως, που καλύπτουν κάθε 
χειμώνα τον ορεινό, ημιορεινό και πεδινό χώρο του Νο¬ 
μού μας. 

10. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Απαγορεύουμε τη Θήρα στην περιοχή αρμοδιότητας 
μας, κατά τη διάρκεια της κυνηγετικής περιόδου 2017 - 
2018 και όπου δεν απαγορεύεται με Δασική Αστυνομική 
Διάταξη Θήρας όπως παρακάτω: 

α. Παντός θηράματος με ενέδρα στις πηγές (καρτέρι). 

β.Των τριχωτών θηραμάτων όταν και όπου το έδαφος 
καλύπτεται με χιόνι και ιδιαίτερα διά παρακολουθήσεως 
των ιχνών επί της χιόνος. 

γ. Παντός θηράματος σε περιπτώσεις ιδιαιτέρως δυ¬ 
σμενών συνθηκών όπως χιονοπτώσεων μεγάλης διάρ¬ 
κειας και έντασης. 

2. Οι παραβάτες της παρούσας θα διώκονται και τι¬ 
μωρούνται σύμφωνα με τις Διατάξεις των ν.δ. 86/1969, 
996/1971, του ν. 177/1975, της υπ' αριθμ. 414985/1985 
κοινής υπουργικής απόφασης και της Η.Π. 37338/1807/ 
Ε103/1 -9-2010 κοινής υπουργικής απόφασης. 

3. Η ισχύς της παρούσας αρχίζει από τη δημοσίευσή 
της, μέχρι τέλος της Κυνηγετικής περιόδου 2017 -2018. 

4. Η εφαρμογή της ανατίθεται στη Δασική Υπηρεσία, 
Αστυνομική Διεύθυνση, Κυνηγετική Ομοσπονδία Θεσσα¬ 
λίας και Κυνηγετικούς Συλλόγους του Νομού Καρδίτσας 
και σε κάθε φιλόνομο πολίτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 20 Οκτωβρίου 2017 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Προϊσταμένη 
Διεύθυνσης Δασών Καρδίτσας 

ΧΡΥΣΗ ΠΑΠΑΒΑΪΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























